**DEMONSTRÁTORI ÖSZTÖNDÍJ PÁLYÁZATI KIÍRÁS**

II. SZ. GYERMEKGYÓGYÁSZATI KLINIKA

* Kiíró szervezeti egység: II.sz. Gyermekgyógyászati Klinika
* Témakör/tantárgy: Gyermekgyógyászat
* A pályázatok benyújtási határideje: 2021. július 9. A kérelmeket a tanszék előzetes véleménye alapján felállított rangsorral együtt a II. sz. Gyermekklinika igazgatója 2021. július 23-ig a Dékáni Hivatalhoz továbbítja.
* Pályázható helyek: összesen 4 fő díjas demonstrátori hely
* A demonstrátori megbízás időtartama: 10 hónap. A havi foglalkoztatási idő a havi 50 órát nem haladja meg.
* Az ellátandó feladat: A magyar és angol graduális V. évfolyamos (blokkosított) oktatási programban, de kiváltképpen a szimulációs- és szkill-gyakorlatokban segédoktatóként való részvétel. A sikeres pályázatot benyújtó hallgatóknak a tanév kezdete előtt módszertani képzésen szükséges részt venni. A demonstrátorok segédkeznek: az oktatási helyiség előkészítésében és elpakolásában, az újraélesztési és készségfejlesztő gyakorlatok demonstrációjában, a gyógyszerelés és laborértelmezés témájú konzultáció megtartásában, illetve abban, hogy az oktatott hallgatók a gyakorlati készségeket a lehető legmagasabb szinten sajátítsák el. A demonstrátorok a Klinika által biztosított multimédiás eszközökön segítenek az oktatási anyagok bemutatásában.
* Demonstrátori ösztöndíj: Amennyiben a hallgató először lát el demonstrátori feladatokat, úgy az ösztöndíj mértéke 5.000,- Ft/hó, ha második éve tevékenykedik demonstrátorként 7.000,- Ft/hó, és ha harmadik, vagy negyedik éve látja el demonstrátori feladatait, úgy 8.000,- Ft/hó ösztöndíjban részesül.
* Elvárt követelmények: A sikeres pályázat feltétele az ÁOK V. évfolyamon a Gyermekgyógyászat II. tantárgyból 'jó' vagy 'jeles' eredménnyel teljesített kollokvium, valamint angol nyelvismeret megléte.
* Jelentkezés: Az egységes kari Demonstrátori Ösztöndíj pályázati formanyomtatványának (<https://semmelweis.hu/aok/files/2021/05/Demonstr%C3%A1tori-%C3%B6szt%C3%B6nd%C3%ADj-p%C3%A1ly%C3%A1zat.pdf>) kitöltésével lehetséges, melyet a Klinikai Oktatási Titkárságon kérünk leadni.